**Výzva na predloženie ponuky**(ďalej len „Výzva“)

zákazka v rámci zriadeného DNS „Stavebné, remeselné stavebné, vodoinštalačné, kanalizačné, kúrenárske,

elektroinštalačné a elektromontážne práce“

**Odkaz na DNS:** <https://josephine.proebiz.com/sk/promoter/tender/36815/general>

1. **Identifikácia verejného obstarávateľa /obstarávateľa**

Názov: Marianum – Pohrebníctvo mesta Bratislavy

Sídlo: Šafárikovo námestie 3, 811 02 Bratislava-Staré Mesto

IČO: 17330190

Kontaktná osoba: Ing. Milan Hamala

E-mail: [milan.hamala@marianum.sk](mailto:milan.hamala@marianum.sk)

([vo@marianum.sk](mailto:vo@marianum.sk) )

Telefón: +421 948 446 111

1. **Všeobecná špecifikácia predmetu zákazky**

Názov zákazky: **„Krematórium – Miesto posledného odpočinku“**

Kategória DNS: 1. kategória Stavebné práce

Odkaz na zákazku: <https://josephine.proebiz.com/sk/tender/60230/summary>

CPV:

**Hlavný predmet**

Hlavný slovník:

45000000-7 - Stavebné práce

**Doplňujúce predmety**

60000000-8 - Dopravné služby (bez prepravy odpadu)

Druh: Stavebné práce, tovar,služby

Elektronická aukcia: Nie

**Opis predmetu zákazky**

Potrebujeme zabezpečiť realizáciu pomníka v areáli urnového hája v krematóriu v rozsahu:

* + vytýčenie priestorovej polohy náhrobku/ pomníka – miesta posledného odpočinku –

v zmysle vydaného právoplatného stavebného povolenia;

zabezpečenie vytýčenia stavby, pre správne osadenie v rámci pozemku/areálu urnového hája

v Krematóriu podľa PD a zabezpečenie vytyčovacieho protokolu, vyhotoveného odborne spôsobilou osobou (geodetom, k čomu bude predložený doklad o odb. spôsobilosti);

* + realizácia stavebných prác na vyhotovenie diela v zmysle priloženého výkazu, výmeru;

počas uskutočňovania diela zabezpečenie výkonu stavbyvedúceho a špecializovaného technika BOZP (odborná spôsobilosť v zmysle platných zákonov – požiadavka investora: predloženie Osvedčení o odb. spôsobilosti);

* + zabezpečovanie kontrolných dní, počas realizácie diela, za účasti zástupcov KPÚ, AD, SD, TDI, atď.;
  + zabezpečenie geometrického plánu/ porealizačného zamerania stavby ku kolaudácii stavby +

zápis do digitálnej mapy mesta;

* + odovzdanie vytyčovacieho protokolu + porealizačného zamerania/geometrického plánu v troch vyhotoveniach v tlačenej forme a v digitálnej forme na USB kľúči;
  + odovzdanie dokladu o odovzdaní zamerania stavby/geometrického plánu správcovi digitálnej mapy.

**Technický opis prác:**

V zmysle projektovej dokumentácie – príloha PD

Rozsah zákazky: **kompletná realizácia, dodanie materiálu, vrátane dopravy**

Dodanie: **do 3 mesiacov od vystavenia objednávky (upresní zhotoviteľ)**

**Predpokladaná hodnota zákazky (PHZ):**

**13 953,38 € bez DPH**, vrátane všetkých súvisiacich nákladov a dopravy do Bratislavy.

1. **Rozdelenie zákazky na časti - nie**
2. **Miesto a čas plnenia predmetu zákazky:**

**Miesto: Krematórium**,Hodonínska 44, Bratislava

**Doba realizácie:** **do 3 mesiacov od vystavenia objednávky**

1. **Obhliadka:**

Riadená obhliadka sa uskutoční za prítomnosti vlastníka autorských práv a autora PD:

**dňa 01.10.2024.2024** **o 10.00 hod.**

Kontaktná osoba : Ing. Jana Hronská

Tel. č.: +421 948 656 785

e-mail: [jana.hronska@marianum.sk](mailto:jana.hronska@marianum.sk)

1. **Typ zmluvného vzťahu: Objednávka s VOP**
2. **Hlavné podmienky financovania :**

Predmet zákazky bude financovaný z vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Uchádzač musí spĺňať podmienku účasti týkajúcu sa technickej alebo odbornej spôsobilosti podľa § 34 ods. 1 písm. g) ZVO predloží údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Minimálna požadovaná úroveň štandardov:

- podľa  § 34 ods. 1 písm. g) ZVO: Uchádzač preukáže, že na plnenie predmetu zmluvy bude disponovať kľúčovými odborníkmi:

Osvedčenia odborne spôsobilých osôb – platné po 1/2001 ( stavbyvedúci, geodet, technik BOZP).

**Úspešná ponuka podlieha schváleniu držiteľom autorských práv** ( Ing. arch. Júlia Kunovská )

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

1. **Predkladanie ponúk:**

**Lehota: dňa 08.10.2024 do 10:00 hod.**

**Spôsob:** prostredníctvom systému JOSEPHINE na adrese:

<https://josephine.proebiz.com/sk/tender/60230/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Len tým dodávateľom, ktorí boli zaregistrovaní v DNS je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

1. **Obsah ponuky :**

Ponuka musí obsahovať riadne vyplnené a podpísané:

1. Návrh na plnenie kritéria (podľa prílohy č. 1, vrátane prílohy 1.1 – výkaz, výmer),
2. Osvedčenia odborne spôsobilých osôb – platné po 1/2001.

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH, uvedená v rozpočte diela,

vypracovaného na základe výkazu, výmeru, poskytnutého obstarávateľom.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**

a) SW Josephine zostaví poradie ponúk uchádzačov na základe vyhodnotenia návrhov

na plnenie kritéria. Následne sa vyhodnotí ponuka uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí

sa následne splnenie požiadaviek na predmet zákazky u ďalšieho uchádzača tak, aby

uchádzač umiestnený na prvom mieste v novo zostavenom poradí spĺňal požiadavky

na predmet zákazky.

b) Verejný obstarávateľ po vyhodnotení ponúk a po odoslaní všetkých oznámení o vylúčení

uchádzača bezodkladne písomne oznámi všetkým dotknutým uchádzačom výsledok

vyhodnotenia ponúk vrátane poradia uchádzačov a súčasne uverejní informáciu o výsledku

vyhodnotenia ponúk a poradie uchádzačov v profile, a to v súlade s § 55 ZVO

c) Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný

d) Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

**Prílohy:**

Príloha č. 1 - návrh na plnenie kritérií, vrátane ( Príloha č. 1.1 Výkaz, výmer na realizáciu diela)

Príloha PD – projektová dokumentácia

Príloha č. 3a – Stavebné povolenie\_MČ BA – Záhorská Bystrica, zo dňa 02.08.2024

Príloha č. 3b – doložka právoplatnosti zo dňa 17.09.2024

Príloha č. 4 - Rozhodnutie KPÚ\_zo dňa 09.08.2023